+; 


Nr. 45(51) 


VILNIAUS 


Vilnius, trečiadienis, 1929 m spalių mėn. 16 d. 


CAAT ON 


Przesyłka oplacona ryczałtem 


II metai. 


1T0JUS 


Savaitinis politikos, visuomenės ir literatūros iliustruotas laikraštis. 


Išeina trečiadieniais 


REDAKCIJA ir ADMINISTRACIJA: Šv. Jono g-vė 
Nr. 8—1. 


Redakcija priima nuo 10 iki 12 val. 
Administracija priima 9— 2 val. po pietų. 


"DAINŲ ŠVENTĖS KLAUSIMU. 


Prieš keletą savaičių važiuojant trau- 
kiny teko plačiau įsikalbėti su žinomu 
provincijoje lietuvių choro vedėju ir di- 
deliu dainų mėgėju. 
įvykusios Vydiškių apylinkėje lietuvių 
ekskursijos. Ponas N. papasakojęs man 
savo įspūdžius iš tos ekskursijos užsi- 
minė apie tolimesnį Šlietuvių jaunimo 
ekskursijų organizavimą. 

Bet kaip žinome, organizuojant ek- 
skursijas, paprastai ruošiama ir jaunimo 
chorų konkursai. Didžiausias chorų kon- 
kursas įvyko, kaip jau buvo rašyla, šie- 
met, Vydišl.ėį, kur buvo suruošta tos 
apylinkės liėtuvių šv. Kazimiero draugi- 
jos skyriaus gegužinė. Tas konkursas 
aiškiai parodė, kad Rytų Lietuvoje mūsų 
liaudies dainos giliai yra įleidusios gy- 
ventojuose savo šaknis, kad jos tauti- 
nės sąmonės kėlime ir tautybės palai- 
kyme vaidina labai svarbų ir didelį 
vaidmenį. Todel savaimi kyla klausimas, 
kaip ir kokiu būdu tiksliau apsaugojus 
mūsų dainų nykimas, kuris tam tikrose 
vietose po. truputį pradeda- įšeiti-iš 
mados. i 

Mūsų liaudies dainos yra juk mūsų 
tautos kūryba, neperskiriamai susijusi 
su mūsų papročiais, su kultūra ir su 
tolimesniu mūsų kūrybos vystymuisi. 
Todel matome, kad N. Lietuvoje lietu- 
vių liaudies dainų apsaugojimu ir jų 
poselėjimu jau nuo senai rūpinamasi. 
Ten tam tikslui kas kelinti metai ruo- 
šiamos dainų šventės, kuriose dalyvauja 
dideli chorai. 
kiekvienam progos įsitikinti kokią jėgą 
ir kokį tuitą turi lietuvių tauta liaudies 
dainose. Tai neišsemiamas poezijai įkvė- 
pimas, tai tikriausia medžiaga mūsų 
tautos praeičiai tirti. 

O juk ir Rytų Lietuvoj nemažiau yra 
dainų, kurios dar gaivina lietuvio dva- 
sią. Štai tie sumetimai ir verčią mus 
rimčiau pagalvoti apie tinkamesnį mūsų 
liaudies dainų nykimo sulaikymą. Kaipo 


MOT — 7 — 2-7" 


Pasirodė bene paskutinis „Viln. Šviesos“ 
numeris. Kaip visuomet, paleido į mus daug 
tuščių šūvių. „Šmeižtas, provokacija, insinuacija“, 
kaipo didžiausi „argumentai“, mirguliuote mirgu- 
liuoja, kur kalbama apie mus; tai „Viln. Šviesos“, 
„kultūringos“ polemikos perlai. Mes nesileisime 
l bergždžią polemiką, nes žinome, kad nieko ge- 
resnio ir rimtesnio neišgirsime. Tačiau į vieną 
dalyką atkreipsime domę. 

D-ras D. Alseika straipsnyje „Kas ardo mū- 
Sų vienybę?“ kaipo didžiausius tos vienybės ar- 
dytojus įžiūri — mus ir vieną asmenį. Pa- 
miršo d-ras Ąlseika, kai būdamas Laik. Kom. 
Pirmininku ir norėdamas palenkti savo pusėn ki- 
taip manančius žmones, svaidė posakiu: „jei taip, 
tai apie vienybę negali būti ir kalbos“ (ultima- 
tumas —mėgiamiausias „pažangiųjų“ kovos įran- 
kis); pamiršo ir tai, kad „Viln. Ryt“ dar nebu- 
Vo, kai atsirado „Kultūra“, kuri atskilo nuo visų 
vietimo darbo srityje ir kaip tik povojingiausiu? 


Tai buvo tuoj po, 


Tos dainų šventės duoda 


viena priemonių ir yra dainų šventės 
suruošimas. Kaip tatai įvykinti? 

Susyk rodosi, kad tai yra labai sun- 
ku, bet įsigilinus į dalyką, aiškėja, kad 
dainų šventės suruošime didelių sunku- 
mų nesimato. Imkime kad ir Sekminių 
šventę. Tą dieną iš visų Rytų Lietuvos 
kampelių susirenka daugelis lietuvių 
maldininkų Kalvarijų lankytų. Paprastai 
tą dieną Vilniuje suruošiama kokia nors 
pramogėlė. Tai ir yra geriausia proga 
suruošti lietuvių dainų šventė, kurioje 
galėtų dalyvauti provincijos lietuvių cho- 
rai. O prie to jau dabar laikas ruoštis. 

Žinome, kaip jau minėjau, kad kie- 
kvienoje beveik parapijoje ir net dau- 
gely sodžių yra-susiorganizavę didesni 
ar mažesni lietuvių jaunimo chorai, dau- 
giausia prie Lietuvių šv. Kazimiero Drau- 

"gijos skyrių. Bet tie chorai dažniausiai 


neturėdami gerų dirigentų (vedėjų), taip 
ir merdi neparodydami gyvesnio ju- 
dėjimo. 


Todel visų pirma, čia yra reikalingas 
chorų vedimo- instruktorius, „kuris per 
tam tikrą laiką sutvarkytų ir tiesiog pri- 
ruoštų provincijos chorus prie bendro 
choro, prie dainų šventės. Be to teko 
patirti iš to paties p. N., kad daugu- 
mas sodžiaus chorų’ neturi pakankamai 
gaidų ir todel dažnai ta pati daina gie- 
dama įvairiausiais būdais. Aišku, kad 
tokiame atsitikime sunku ir tiesiog ne- 
galima būtų sutaikinti ir sudaryti vienas 
bendras choras. Tam ir čia reikia bū- 
tinai iš anksto suderinti. O tą dalyką 
galės padaryti tik paskirtas instrukto- 
rius. 


Reikalas yra svarbus ir neatidėtinas. 
Jau dabar kol dar laikas, pravartu būtų 
plačiau ir nuodugniau pasvarstyti ir pra- 
dėti ruoštis prie lietuvių dainų Šventės 


Vilniuje. 
R. Mackevičius. 


metu, kuomet vienybė buvo reikalingiausia. Apie 
vieną asmeni d-ras A. taip užbaigė: 

„P. S. Del suprantamų priežasčių neišvar- 
dinau pavardės to veikėjo, kuris daugiausia ardo 
mūsų vienybę, bet viešai jį įspėju (privatiniame 
laiške esu tai jau senai padaręs), kad, jeigu jis 
nenustos nuodyti mūsų gyvenimo melais, šmeižtu 
ir provekacijomis (kaip kas tai įsivaizduoja! Red.), 
tai atvirai ir viešai bus nušviestas jo asmuo ir 
jo veikimas, nes jis yra perėjęs visas ribas, ku- 
rias kultūringų žmonių etika nustato spaudos 
darbuotojams. D. A.“ 

Ar Gerb. D. A. žino, kad panašūs įspėjimai, 
kuriais norima pasaulėžiūros priešas priversti 
tylėti, kaipo pereiną kultūringų žmonių etikos 
nustatytas ribas, turi labai negarbingą pavadini- 
mą — politinis šantažas? Jei žino, tai kodel 
ji segasi? O gal čia tik „melas, provokacija arba 
insinuacija“ (skaitytojai mums dovanos už taip 
„kultūringų“ žodžių pavartojimą)? 


Šis tas apie Amerikos lietuvius. 


„ Amerikos lietuviai daug prisideda prie 
lietuvio vardo garsinimo plačiame pa- 
Šaulyje. 

Mes nesenai rašėme apie boksininką 
Šarkėjų-Žukauska; jojo vardas plačiai 
Inomas Amerikoje ir visame pasaulyje. 
is vyras visur ir visiems pasisako esąs 
lituvis. Ir su jojo vardu darosi žinoma 
T lietuvio vardas. 


Nesenai Amerikos numizmatikai (se- 
novės retenybių rinkėjai) suruošė savo 
parodą. Joje dalyvavo ir mūsų tautietis 
d-ras Račkus, kuris išstatė Lietuvos pi- 
nigų kolekciją nuo pat seniausių laikų. 
Parodos metu laikė įdomią paskaitą apie 
lietuvį Baranauską, kuris dirbdino Ame- 
rikai metalinius pinigus prezidento Lin- 
kolno metu. D-rui Račkui teko susidurti 


REDAKCIJA straipsnius ir korespondencijas taiso ir 
trumpina savo nuožiūra. Nespausdintas koresponden- 
| cijas ir smulkesnius Straipsnius naikina 
Rankraščių savo lėšomis negrąžina. 


PRENUMERATA: Metams— 4 auks., pusei metų —2 aks. 
3 mėn.—l! auksinas. 
Užsienyje metams 1 doleris. 
Užsisakyti galima nemažiau kaip 3 mėnesiams, 


ir šeštadieniais. 


Atskiro numerio kaina 10 skat 


Primename visiems mūsų laikraščio skaitytojams ir platintojams, 


kad laikas atsilyginti už laikraštį; kitaip nuo lapkričio 1 d. neatsilyginu- 


siems gali būti jo siuntinėjimas nutrauktas. 


ADMINISTRACIJA. 


ir smarkiai pasiginčyti su lenkais, kurie 
norėjo pasisavinti Baranauską ir neno- 
rėjo pripažinti mūsų lietuviams pi- 
nigų, išleistų po Liublino unijos. Šis su- 
siginčijimas su lenkais dar ryškiau pa- 
brėžė amerikiečių akyse skirtumus tarp 
lenkų ir lietuvių ir prisidėjo prie mūsų 
vardo pagarsinimo. Be to d-ras Račkus 
dalino apsilankiusiems lietuviškus centus, 
kurių išdalino apie 10.000, 

Šiais metais amerikiečiai suruošė 
Mičigano ežere plaukimo rungtynes, jose 
dalyvavo apie 400 geriausių šio sporto 
mėgėjų. Rungtynėse pirmenybė tapo pri- 
pažinta panelei Šimaitytei, jai buvo įtei- 
ktas deimentinis medalis. P. Šimaitytė yra 


gimusi Amerikoje, bet visur sakosi esanti 
lietuvė, gražiai kalba lietuviškai, ir niekur 
su tuo nesislepia. Ji taip padarė ir per 
tas rungtynes ir ji ir lietuvės vardas susi- 
laukė didelių ovacijų iš amerikiečių pusės. 

Be to laikraščiai praneša, kad Ame-: 
rikos prezidento Huverio adjutantas, jūrų 
kapitonas leitenantas Mancevičius yra 
lietuvis — ir su savo lietuviškąja kilme 
niekur nesislepia, 

Tai kaip daro mūsų broliai Ameri- 
koje... Jie nepraleidžia ir mažiausios 
progos, kad tik mūsų vardas „skambėtų 
po šalis plačiausias“. Tokiems mūsų 
tautos sūnums ir dukterims tik garbė! 


Švietimo darbas N. Lietuvoje. 


N. Lietuvoje veikia ketverių metų 
pradžios mokykla, Tokių mokyklų visoje 
Lietuvoje dabar yra 2440 su 3701 mo- 
kytoju. Tose vietose, kur pradžios mo- 
kyklų pakankamai įvestas privalomas 
pradžios mokslas; jis apima 609/5 visų 
mokyklų. Norint išplesti privalomasai 
pradžios mokslas visoje šalyje, reikia dar 
bent 300 kompletų. Be ketverių metų 
pradžios mokyklų yra dar praplėstų 0 
metų; jų yra kol kas 19. Siose moky- 
klose dėstoma ir žemės ūkio mokslo 
pradžia, 

Keturių klasių vidurinės 
nyksta, jose mokinių skaičius mažėja, 
jos neatitinka krašto reikalavimus. Šias 
mokyklas uždaroma ir jų vieton stei- 
giama žemesnės ūkio mokyklos. 

Aukštesnių mokyklų (gimnazijos) yra 
32, jų tarpe i5 privačių. Šių mokyklų 
kraštui pakanka ir daugiau steigti nema- 
noma, Privačios ii mažumų gimnazijos 
gauna iš valstybės pašalpų. Zydų gimna- 


mokyklos 


Prekybos sutartys su 


Rygos laikraščiai praneša, kad nuo 
kurio laiko vedamos Lietuvos vyriausy- 
bės derybos su Estija ir Latvija preky- 
bos sutartims sudaryti vykstančios pa- 
sekmingai, Estijos atstovas Lietuvoje jau 


zijų yra 14, lenkų 4, kurių viena Kaune 
išlaikoma vien valdžios pinigais, vokie- 
čių ir rusų po vieną. > 
Valdžios vidurinių amatų mokyklų 
kol kas yra 6. Jose mokomas stalių 
amatas, kai kur įvesta ir metalo apdir- 
bimo specialybė. Jose mokslas išeina- 
mas per 4 metus ir mokinių yra apie 
300. Be valdžios amatų mokyklų yra 
dar 8 privatinės, kurioms valdžia duoda 
pašalpas. Šios rūšies mokyklos steigiu- 
mos atsargiai ir tik tuomet, kai atsi- 
randa gerų mokytojų ir geros patalpos 


ir įrankiai praktikos darbams. Šioms 
mokykloms mokytojai gaminami už- 
sienyje. 


Kaip matome, švietimo darbas N. 
Lietuvoje krypsta naujon vagon: norima 
paruošti daugiau žmonių, kurie išėję 
mokslus nesigėdintų „juodo“ darbo ir 
liktų sodžiuje, kur taip trūksta inteligen- 
tų. Tokia kryptis visais atžvilgiais atneš 
kraštui didelę naudą. 


Pabaltės valstybėmis. 


įteikė savo vyriausybės prekybos sutar- 
ties sumanymą. = 
Tuo būdu tikimasi, kad artimiausiu 
metu Lietuva pasirašys su Latvija ir 
Estija prekybos sutartis, i 


Pasitikėjimas naujai vyriausybei. 


Laikraščiai praneša, kad Lietuvos 
tautininkų partija yra pareiškiusi pilną 
pasitikėjimą naujai p. Juozo Tūbelio vy- 
viausybei.' Tuo klausimu tautininkų par- 
tija žadanti išleisti savo deklaraciją, ku- 


rioje, matomai, bus apibrėžta partijos 
santykiai ir nusistatymai su dabartine 
vyriausybe. Bendrai, kaip praneša lai- 
kraščiai, visoje Lietuvoje naujaja vyriau- 
sybe pasitikima. 


Mitingai ir paskaitos Vilniaus klausimu. 


Vilniaus lenkų laikraščiai praneša, 
kad spalių 9 dieną Lietuvoje buvo mi- 
nėta labai plačiai. Tame minėjime da- 
lyvavo visa tauta. Visur buvo organi- 
zuojama mitingai ir paskaitos, kuriose 


plačiai kalbėta apie Vilniaus reikšmę 
Lietuvai. + 
Tai dienai pritaikytą pasakė kalbą 
Valstybės prezidentas p. A. Smetona ir 
jaunimo susirinkime prof. A. Volde- 
maras. i 

VILNIAUS 


U. VUM 

Anglijos ministerio pirmininko Mak- 
donaldo kelionė Amerikon turi pasau- 
linės reikšmės, Tarp Amerikos ir Euro- 
pos jau senai eina varžytinės del pir- 
menybės. Europa kultūros atžvilgiu auk- 
ščiau stovi už Ameriką ir dar ilgai sto- 
vės. Bet materialiu atžvilgiu po didžiojo 
karo Europa nusmuko ir užleido pir- 
menybę Amerikai. Jaučia tai Europos 
politikai, kaip Briandas, ir siūlo suda- 
ryti Paneuropą, kad tik sekmingiau iš- 
laikyti rungtynes. Praktiški anglai gerai 
supranta, kad Paneuropa — svajonė, ir 
kol ji taps kūnu, Amerika visai nustelbs 
Europą ir pirmon galvon Angliją. An- 
glija — puiki jūrų karalienė — įvertin- 
tindama gręsiantį jai pavojų, senai nori 
susikalbėti su Amerika, kad sustabdžius 
jos ginxlavimąsi jūroje. Taigi Makdo- 
naldas ir nuvyko Amerikon dar kartą 
pamėginti laimės. Tačiau ir Amerika 
gerai  numano, kiek ji sveria pasaulio 
politikoje, ir nesiskubina nusileisti An- 
glijai. Gauta žinių, kad šiaip taip susi- 
tarta, jog Amerikos ir Anglijos laivynai 
bus lygūs. Taigi padarytas jau pirmas 
žingsnis, iš kurio galime manyti, kad 
Amerika netolimoje ateityje iš Anglijos 
paverž jūrų karalienės vainiką. Ir nors 
Amerikos ir Anglijos politikai gražiai 
kalba apie visuotiną taiką, tačiau tos 
taikos dar negreit susilauksime. 

Makdonaldas, būdamas Amerikoje, 
pakalbino prezidentą Huverį pripažinti 
Sovietus. Huveris girdėti lyg ir linkęs 
jojo paklausyti, tik apie tai nenori nie- 
ko girdėti Amerikos senatas ir kongre- 
šas. Jeigu Makdonaldui pasisektų pa- 
laužti amerikiečių užsispyrimą, tai Rytų 
Europoje, kaip pareiškė ir prof. Volde- 
maras, būtų greičiau prieita prie svar- 
bių klausimų išsprendimo, juo labiau, 
kad Vokietija ir Prancūzija jau gerokai 
suartėjo. 

* 

Lenkijoje seimas ruošiasi prie spren- 
džiamojo susikirtimo su vyriausybe. 
Prieš vyriausybę senai nusistatę endekai; 
jie dabar laimėjo rinkimus Poznanės ir 
Pamarės vaivadijoje ir jų karingumas 
dar padidėjo. Pepeesai, arba lenkai so- 
cialistai, ir gi labiau šiaušiasi prieš vy- 
riausybę ir savo laikraštyje skelbia jai 
karą. Kitos partijos tvarkosi, renkasi į 
pirmininkus vis tokius žmones, kurie 
šiai vyriausybei nepalankūs. Visa tai 
rodo, kad seimas iš tikrųjų artimiausiu 
laiku (spalių mėn. bus sušaukta seimo 
sesija) rengiasi vyriausybei pareikšti ne- 
pasitikėjimą. O jei tai įvyktų, tai susi- 
lauktume arba naujos vyriausybės, arba 


Politinė apžvalga. 


naujų seimo rinkimų. Taip turėtų įvykti, 
jei pažiūrėsime į Lenkijos konstituciją. 
Mes nelaukiame nei vieno nei antro at- 
sitikimo. Mes, žinodami karštą lenkų 
būdą, linkę manyti, kad seimas susirin- 
kęs tik patrukšmaus, bet griežtesnio 
žingsnio padaryti pabijos. Tačiau kai 
kurie didesni ponai, kaip Sapieha, Bar- 
telis ir kiti, iš seimo bėga, t. y. atsisako 
būti atstovais. Opozicijos laikraščiai va- 
dina juos pelėmis, kurios bėga iš laivo, 
bijodamos paskęsti. O šie ponai ligi šiol 
buvo vyriausybės šalininkai ir Sulai. 


Vokiečių mokytojų susivažiavime 
Breslave labai karštai kalbėta prieš da- 
bartinę vokiečių vyriausybės politiką su 
tautinių mažumų mokyklomis. Tie mo- 
kytojai nurodę, kokius vargus kenčia 
vokiečių mokyklos Lenkijoje (mes juos 
gerai žinome) ir peikę savo vyriausybę 
už palankumą lenkų mokykloms Vokie- 
tijoje. Kartu pasirodė Lenkijos seimo ir; 
senato vokiečių atstovų pareiškimas, ku- 
riame viešai pasako, kad vokiečių mo- 
kyklos būklė Lenkijoje esanti apverktina 
ir nustumta „į padėtį be išeities“. Toks 
sutartinas Lenkijos ir Vokietijos vokie- 
čių veikim:s, reikia manyti, „išeitį“ at- 
ras. Šitie įvykiai mums rodo, kad vo- 
kiečiai, atsipalaidoję vakaruose, imasi 
rytų klausimų nagrinėjimo; tai jau pir- 
mieji iš vokiečių pusės puolimai, pa“ 
skui, žinoma, seks tolimesni ir kas kart 


smarkesni. 
* 


Čekoslovakijoje slovakų socialistai, 
kaip ir kitose šalyse to plauko veikėjai, 
mėgina panaudoti pasunkėjusią dabar 
del d-ro Tukos bylos slovakų tautininkų 
padėtį savo partijos naudai. Jau esame 
minėję, kaip čekai žiauriai nuteisė slo- 
vaką Tuką, kad jis siekė Slovakijos ne- 
priklausomybės (gavo 15 metų sunkiųjų 
darbų). Dabar slovakų socialistų parti- 
jos vadas, buvusis ministeris Dereris pa- 
rašė ministerių pirmininkui atvirą laišką, 
kuriame reikalauja, kad slovakai tauti- 
ninkai išeitų iš vyriausybės sąstato. Sui- 
rus slovakų partijų vienybei, ministeriai 
Tisso ir Labej išėjo iš ministerių kabi- 
neto. 

— Kinuose eina naminis karas. Su- 
kilęs generolas  Tšangiatkvai artinasi 
prie Kantono, kur yra vyriausybė. Ši 
įsakė padaryti visus pasiruošimus Kan- 
tono nuo puolimo apsaugojimui. 


Kaip pasitikti ir praleisti įvairios šventės. 


Man tenka dažnai būti įvairiose Rytų 
Lietuvos vietose ir matyti, kaip,mūsų kai- 
muose yra pasitinkamos ir praleidžiamos 
įvairios šventės. Pasirodo, beveik visas 
šventes mūsų žmonės pasitinka ir pra- 
leidžia vienodai. Šventė paprasta, nepa- 
prasta — jiems vis tasia, Kiek išskiria 
tik Kalėdas, Užgavėnes ir Velykas. 

Bet ir ča skirtumą parodo tik tame, 
kad prieš šias šventes tik išsiprausia, šva- 


` riau, pasirėdo ir daugiau valgių pasiga- 


mina, Siaip šias šventes praleidžia, kaip 
ir paprastus sekmadienius: lanko bažny- 
čias arba sėdi namie, miega, kortoja ir 
ir kuokines arba vakaruškas ruošia. 
Tiesa, daugelyje vietų mūsų žmonėms 
kortas jau pavaduoja lietuviška knyga, 
„Vilniaus Rytojus“ ir „Jaunimo Drau- 
gas“. Pažymėtina, kad seniai ir jaunimas 
prie skaitymo jau tiek yra įpratę, tiek 
minėtus laikraščius pamylėję, kad jeigu, 
sakysim, „Vil, Ryt.“ ir „Jaun. Dr.“ lai- 
ku neateina arba kur užkliūna, tai žmo- 
nės paštų įstaigas ir šių laikraščių reda- 
kcijas stačiai užverčia savo „protestais“. 
Tas parodo, kad mūsų kaimietis lie- 
tuvis vien valgiu ir rankų darbu jau ne- 
besitenkina — jis jau ieško tokio Jarbo, 
tokio. maisto, kuris gali prašviesti protą, 
papenėti sielą ir sustiprinti jo tautinį ir 
religinį jausmą. Šiame numeryje skaitys 
tojas gali matyti patalpintą vaizdelį, ku- 
ris parodo, kad mūsų kaimiečiai ir ar- 
klius ganydami nekortoja, niekų nepliau- 
škia, bet bendrai skaito lietuvišką laik- 
raštį. Pažymėtina, kad toks skaitymo bū- 


das, kada vienas skaito, o kiti klausosi, 
visur daugiausia yra praktikuojamas. 
Taip daro seneliai, vyrai, vaikinai, mer- 
gynos ir net vaikai. Susirenka atskirai ir 
skaito. Ar ne gražu? 

Taip pat vietomis ir mūsų jaunimo 
pramogos būna daugiau žmoniškos, lie- 
tuviškos; jos nesitesia per naktis, bet 
būna trumpos, gyvos ir linksmos: šokiai 
būna įvairinami lietuviškais žaidimais, 
dainomis ir juokais, O kur gi dar vaka- 
rėliai su vaidinimais? 

Bendrai, yra vietų, kur mūsų žmo- 
nės laisvą švenčių laiką praleidžia tik 
tinkamiems ir naudingiems tikslams. 

Bet jeigu ir visur taip būtų, tai vis gi 
to dar nepakanka. Laisvą švenčių laiką 
lietuvis privalo sunaudoti dar tinkamiau, 
dar gražiau. O kaip? 

Pirmiausia reikia prisiminti, kokios 
pas mus gañ būti šventės. Šventės esti 
įvairios; bažnytinės, pasaulinės ir priva- 
tinės. Bažnytinės dar dalyjasi į papras- 
tas pav. sekmadieniai ir į nepaprastas, 
kaip va: metiniai parapijiniai atlaidai, Ka- 
lėdos, Nauji metai, Velykos ir t.t. Pa- 
saulinės šventės dažniausia turi tautinį 
pobūdį Pav. mes, lietuviai, kas met 
švenčiame vasario 16 dieną. Privatinės 
šventės jau gali būti siauresnės. Tai bus 
tik atskirų asmenų jubiliejai, sukaktuvės, 
gimimo dienos, vardadieniai ir t. t. Šias 
šventes švenčia dažniausia tik šių jubi- 
liatų šeimynos, giminės, artimi draugai, 
o kartais, jei jubiliatas yra daug pasi- 
darbavęs visuomenės labui, tai jo jubi- 


RYTOJUS 

Ragaučinos kaimo, Švenčionių apskr. arkleganiai šventadienį skaito laikraštį. 


Įsisenėjęs arba chronišk:sis sąnarių 
reumatizmas. 

Chroniškasis sąnarių reumatizmas 
esti arba kaipo staigiojo reumatizmo 
pasėka arba atsiranda savaime, savysto- 
viai. Atsikartodamas aštrusis reumati- 
zmas kartais nepraeina visiškai, bet, nors 
ir nedideli, sąnarių sutinimai ir skaudė- 
jimai pasilieka ilgiems metams. Yra vėl 
šeimynų, kuriose chroniškasis sąnarių 
reumatizmas, jau kaipo savystovi liga, 
pasitaiko labai dažnai. Turbūt tai jau 
yra iš paties jų kūno prigimimo. Mūsų 
kaimų puodžiai, bepalivodami švinu in- 
dus, dažnai gauna chronišką sąnarių li- 
gą, kaipo apsinuodijimo pasėką. Peny- 
bos kanalo netobulumas, blogai virški- 
nąs skilvis ar žarnos, taip pat gali būti 
šios ligos priežastimi. Pas tokius žmo- 
nes viduriuose iš valgio puvimo susida- 
ro įvairūs nuodai, kurie ir užteršia krau- 
ją. Be to, nemažos reikšmės čia turi ir 
valgiai. Kas daugiau minta mėsa, ma- 
žai kūno raumenimis dirbdamas, tas la- 
biau už kitus į chroniškąjį reumatizmą 
yra linkęs. Drėgnos vietos ir drėgni 
butai irgi labai prisideda prie reumati- 
zmo sukėlimo. Galima jis įgyti begu- 
lint ar bedirbant prie lango ar drėgnos 
sienos. 

Chroniškuoju sąnarių reumatizmu 
serga daugiausia jau pagyvenę Žmonės, 
apie 40 metų amž., dažniausiai nuo ilgo 


Sveikatos kampelis. 


drėgnumo ir šalčio veikimo. Nuo sširio-- 
jo reumat:zmo skiriasi jis tuo, kad ne- 
būna čia karščio, skausmas ir tinimas 
nesimėto Iš sąnarip į sąnarį, bet ilgai 
laikosi vienos ir tos pačios vietos. Li- 
goniui gulėti dažniausiai nereikia. Nedi- 
deli skaudėjimai ir pabrinkimai, kartų 
kartus sąnariuose atsikartodami, apsigy- 
vena juose ant visados. Kai kada liga 
apima tik vieną kurį sąnarį, kartais ke- 
lis, kartais bet kurią viso kūno pusę, 
būtent tą, kuri nukentėjo nuo drėgnu- 
mo ir šalčio. Sąnariai kartais labiau 
patinsta, skausmai kartais visai nutyla, 
tai vėl sustiprėja, ypač prieš drėgną ir 


blogą orą. Rudenį, žiemą, pavasarį bū- | 


na sunkiau, sausam šiltam orui esant li- 


gonis jaučiasi geriau. Jautrumas drėg- 
numui čia esti taip didelis, kad reumati- 


| 


| 
Í 
l 


kas puikiai atspėja blogą orą prieš die- | 


ną ir daugiau. Sunkiais atvejais 


liga | 


eina nuo vieno sąnario prie kito, sąna- | 


riai toliau labiau tinsta, 
nesilankstyt per linkimus, žmogus negali 
nei susiriest nei išsitiest — tikras sta- 
bas.  Šioji liga labai lėta. Tai 
stiprėdama, tai vėl atslūgdama gali jinai 
tęstis mėnesiais ir metais. Kartais po ta- 
riamojo pagijimo visam gyvenimui pa- 
lieka jautrumas drėgmei, judėsio negrak- 
štumas, palinkimas prie ligos atkritimo. 
Liga kai kada pati apsistoja, kartais gi 
pasiseka per gydymą ligą sustabdyt. 


Vejų, sukaktuves mini net ir visa visuo- 
menė. 

Kaip matome, šventadienių gali būti 
įvairių. Kiekvienas jų pažymi kitokią 
šventę, mini kitokį momentą ir turi at- 
skirą reikšmę religiniu, tautiniu ir visuo- 
meniniu atžvilgiu. Tat, suprantama, ne 
visas šventes reikia vienodai ir švęsti, 
Bet kaip? 

Visų pirma reikia mokėti kiekvieną 
šventę pasitikti. Sventė — diena nepa- 
prasta, todel ji privalo būti nepaprastai 
ir patikta. Šventės reikia laukti kaip 
svečio. Ji turi rasti ir tave patį tvarkoj 
ir tavo pirkią ir visą aplinkumą. Žinok, 
kaip švečio nepatenkinsi, jei jį priimsi į 
nešvarią pirkią ir pasodinsi už stalo, ku- 


ris bus apkrautas škarmalais ir kepurė- | 


mis, taip neduos tau tinkamo gero įspū- 
dzio ir šventė, jei tu pats, tavo pirkia, 
kiemas ir visos trobos atrodys šiokia- 
dieniškai. Todel šventei reikia skirti ir 
geresnis valgis ir švaresnis drabužis, pa- 
grąžinta pirkia, kiemas ir t.t. Kas to 
nedarys, tas parodys, jog jis šventės rei- 
kšmės nesupranta ir jos nevertina. 

Bet nelygūs gali būti švečiai-viešnios 
—nelygios ir šventės. Vienaip reikia pri- 
imti svečias kūmas, kitaip dėdė, dar ki- 
taip kunigas. Taip ir su šventėmis, Pa- 
prastą sekmadienį reikia pasitikti gražiai, 
nepaprastą šventę jau gražiau, o ypatin- 
gą — gražiausiai. Pav. N. parapijoje yra 
šv. Lauryno atlaidai. Tai jau ir bus šven- 
tė nepaprasta. Tokios parapijos žmonės 
privalo ją švęsti daug iškilmingiau, negu 
paprastą sekmadienį. Atlaidų dieną kiek- 
vienoj pirkioj turi būti pakabintas Šv. 


Lauryno paveikslas. Mergaitės turi jį pa- 
puošti žaliumynais, gėlėmis bei mūsų 
tautinėmis spalvomis. Arba tą patį pa- 
paveikslą dar galima pakabinti ir iš oro, 
į gatvės pusę. (Tik tokiais atsitikimais 
paveikslai nekabinami ant plikų sienų— 
reikia jas pridengti kilimais, skaromis 
bei šiaip audiniais). Tą patį galima pa- 
daryti ir kitose vietose, pav. prie kryžių, 
gražesnių medžių, gale kaimo, kryžkelė- 
se ir t.t. Sventė praėjo — ir vėl nu- 
imti. 

Be to atlaidų proga visada reikia su- 
ruošti viešą lietuvišką vakarėlį, į kurį 
galima pakviesti 


giminės, gerus pažystamus ir jaunimą. 


Kitą kartą jie irgi taip pat padarys. Argi | 


nebus gražu ir lietuviška? 


Bet metuose dar gali būti ir tokia 
diena, kurią švęs tik kelios parapijos, o 
tuo tarpu ją privalėtų minėti ir gražiau 
praleisti visi mūsų krašto lietuviai. Tai 
bus Sv. Kazimiero diena (kovo 4 d.) Ko- 
del? Todel, kad šventas Kazimieras yra 
Lietuvos. karalaitis ir jos patronas: Iš 
šio atžvilgio kovo mėn. 4 dienos visi mes 
privalome nepražiopsoti, ir Šv. Kazimie- 
rą pagerbti kuotinkamiau, 
Kiekvienoj pirkioj arba iš oro turi būti 
pakabintas ir virš minėtu būdu papuoštas 

v. Kazimiero paveikslas. Be to, tose 
vietose, kur yra Lietuvių 
draugijos skyriai, ten šios draugijos na- 


riai privalėtų kelioms valandoms ir nuo 
atsitraukti ir tą laiką praleisti iš 


darbo 
ryto bažnyčioj pamaldose, o vakare — 


nariai pradeda | 


kuogražiau | 


iš kitų parapijų savo | 


v. Kazimiero | 


; paskaitose, vakarėliuose. Savo draugijos 
" Globėją nariai turi pagerbti gražiausiai, | 

Pavojingų pasėkų šioje reumatizmo 
rūšyje laukti netenka. Liga neužkliudo 
nei, širdies nei smegenų, kaip tai daro 
staigusis (aštrusis) sąnarių reumatizmas. 

Gydymas čia sunkus ir ilgas. Ligos 
pradžioje visuomet galima šio 10 pasie- 
kti. Reumatikai turi saugotis nušalimo 
ir drėgno oro. Geriausiai čia padės 
sausas, šviesus butas, sausas ir šiltas 


apsirėdymas, sausas autuvas. Kuoma- 
Žiau mėsos vartoti, maitintis pienu, dar- 
žovėmis, vaisiais, Kenkia taip pat rū- 
kymas ir gėrimas. Geriausiai gelbsti kai 
kurių šaltinių vonios. Lietuvoje tokių 
saltinių yra: šiapus demarklinijos—Drus- 
kininkuose, anapus demarklinijos (Nepr. 
Liet.) — Birštone. 
P. K—vičius. 


KORESPONDENCIJOS. 


Švenčionių apskr, 


Kalniškė. Švenč. valsč. Mūsų kai- 
mas vidutiniškas, neturime nė vieno iš- 
sinėrusio. Turto atžvilgiu dalinamės į 
dvi dalis: vieniems geriau gyventi, ki- 
tiems sunkiau. Nuo 1915 m. turime sa- 
vo „Ryto“ mokyklą, šiemet del jos tu- 
rėjome daug nesmagumų („Rytas“ no- 
rėjo iškelti kitur), bet ačiū „Ryto“ val- 
dybai, kad mūsų nenuskriaudė. Dabar į 
mūsų mokyklą lankosi daug ir tokių 
| vaikų, kurie turi lenkiškus vadovėlius ir 
' jiems reikėtų padėti įsigyti lietuviškus, 
nes jų tėvai gana neturtingi ir nupirkti 
neišgali. Turime šv. Kazimiero dr-jos 
skyrių, kurio narių skaičius iš 30 pa- 
šoko ligi 64; prie skyriaus yra knygy- 
nėlis iš 150 knygų. Rugpiūčio 18 d. 
įsikūrėme ir ūkio ratelį, tiesa narių dar 
nedaug, bet ir tiek susibūrus daugiau 
galėsime nuveikti. Bėda tik su „ponais“, 
kurie nė už pinigus nenori mums duoti 
nei malkų nei pievų. Bet kaip nors be 
jų apšeisime ir nepražūsime. 

Kirstukas. 


Reškutėnai, Kaltinėnų valsč. Dažnai 
tenka pastebėti mūsų mylimame „Viln. 
Ryt.“ laikraštyje žinelių apie Reškutė- 
nus, Mums tai malonu... Reškutėnuose 
turime bažnytėlę, turime apie 300 gy- 
ventojų, visi esame lietuviai, išskyrus 
J. Dudėną, kuris savo mažus vaikelius 
moko svetima kalba švebelioti; jis pats, 
teisybę sakant, su lenku susikalbėti ne- 
moka, namie tėvai tarp savęs kalba lie- 
tuviškai, bet ką apie jį kalbėti: kaip kas 
išmano, taip ir daro. „(Tikrai gerai? Red.) 

ia noriu paminėti vieną dalykėlį. 
Mūsų jaunimą dažnai išbaria atvažiavęs 
su pamaldomis klebonas. O tai įvyksta 
del davatkėlių ir davatkinų piktų liežu- 
vių. O mūsų jaunimas nėra atsilikęs ar- 
ba nepadorus, visas įsirašes į šv. Ka- 
zimiero dr-jos skyrių, susidėjęs po ska- 
tiką įtaisė puikią lietuvišką vėliavą, ku- 
rią pašventino per šv. Jono atlaidus 


Reškutėnuose. 
A. Sketmedis. 


` Tokiu būdu praleidžiama ši diena atneš 
daug naudos ir draugijai ir nariams. 

O dabar šiek tiek apie Kalėdas, 
Naujus Metus ir Velykas. Noriu tuo tar- 
pu paliesti tik šių švenčių gražius svie- 
tiškus papročius, būtent, sveikinimus ir 
“ linkėjimus, prie kurių kiekvienas turi 
priprasti ir jų nesigailėti teikti šių šven- 
čių proga. 

Pasižiūrėkim, kaip kitur susipratę 
lietuviai daro. Stai matom per Kalėdas 
pirmą kartą susitinkančius kaimynus 
ūkininkus. Jie nuoširdžiai tiesia viens 
kitam ranką. sveikinasi ir vienas sako: 
„Sveikinu Tave, kaimynėli, šventomis 
Kalėdomis, linkiu sveikatos, gero der- 
„liaus ir pasisekimo visuose darbuose“. 
Kitas atsako: „Ačiū, to paties ir Tau 
prašau Dievo“. 

1 Arba vėl. Susiduria dvi moterėlės, 

Jos kreata viena kitos glėbin, bučiuoja- 
Si ir sako: „Kūmute, sveikinu Kalėdų 
šventėmis, būk sveikutė ir užaugink vi- 
sus vaikus“. Antra jai: „Dėkui, kūmu- 
„ tėle, dėkui. Dieve duok ir Tau sveika- 
tėlę, tegu ir Tavo vaikeliai užauga“. 

Jaunimas dar kitaip. Štai artinasi 

viens prie kito du vaikinu. Susikimba 
jų dešinės, smarkiai kratosi; girdisi vie- 
nas sako: „Drauguži, būk sveikas, su- 
laukęs Kalėdų švenčių“. Antrasis įam: 
„Ir Tave, drauguži, sveikinu, linkiu ir 
„tau pasisekimo“. 
Mergelės ir gi panašiai: „Elenut, 
= Sveikinu Kalėdėlėmis ir linkiu, kad išsi- 
pildytų Tavo svajonėlės... Kita, nepapra- 
= Stai tuo patenkinta, savo draugei: „Ir 
tau Dievulis tepadeda“.., 


Ramaškonys, Varanavo vals. 1927 m. 
Lydos apskrity buvo uždarytos visos lie- 
tuvių pradžios mokyklos. Inšpektoratas 
daugumoį tų vietų, kur buvo „Ryto“ mo- 
kyklos, įsteigė valdiškas, gi „Ryto“ mo- 
kyklos koncesijų negavo, nors gyvento- 
jai patys tuo reikalu kreipėsi į kuratoriją 
ir inspektoratą raštu ir žodžiu. Tuomet 
tėvai liovėsi siuntę vaikus į esamas mo- 
kyklas. Spalių mėn. 4 d. Lydos inspek- 
toriaus pavaduotojas atvyko į Ramaško- 
nių kaimą ištirti susidarusią padėtį. Jis 
paskelbė, kad visi, kas kreipėsi inspekto- 
ratan lietuvių mokyklos, teateina pas jj 
pasikalbėti. Palikę laukuose darbus (pats 
bulviakasis) šiaip taip susirinko 15 žmo- 
nių būrelis (Jų pavardės redakcijai žino- 
mos. Red.). Pasikalbėjimo pradžioje jis 
palietė bendro pobūdžio klausimus apie 
Lenkijos turtingumą ir N. Lietuvos ne- 
turtą, apie valdžios mokyklos gerunią, 
naudingumą ir privatinės neva žalingumą. 
Tačiau po pasikalbėjimo žmonės visgi 
prašė duoti jiems „Ryto“ mokyklą. 

Tada p. inspektorius ėmė išrodinėti 
kitu būdu negalimumą „Ryto“ mokyklos 
Ramaškonyse. Jis išsiėmė kažin kurį jų 
prašymą į kuratoriją ir patikrines rado, 
kad susirinkę ne visi figuruoja tarp pa- 
rašų po prašymu. Nemokančius pasira- 
šyti jis atleidžia, likusiems 8 vyrams 
pasako: „Was jest za mato do wymaga- 
nia bądź jakiej litewskiej szkoły“. 

Nors p. insp. pavaduotojas nežadėjo 
prašymą patenkinti, bet žmonės vis gi 
pareiškė, kad jie lietuviškos mokyklos 
nesiliaus reikalavę. Išvažiavo „svečias“ 
į Tusamonis. Ūkininkas Mickevičius, 
kuris išvežė jį iš Ramaškonių, sugrįžęs 
dar kartą pranešė, kad privatinės ,„ Ry- 
to“ mokyklos p. inspektoriaus pavaduo- 
tojas vistiek nusistatęs yra neduoti. 


Ūkininkas. 


— Vokietijos prezidentui Hindenbur- 
gui sukako 82 m. amžiaus; jis dar stip- 
rus ir galįs dirbti žmogus. 

Tai maždaug taip sveikina vienas 
kitą per Kalėdas. Panašiai galima svei- 
kinti taip pat ir per Naujus Metus ir 
per Velykas. Tik pasikeis švenčių pa- 
vadinimai. 

Bet dažnai savo giminiečių ir gerų 
pažystamų sunku per šias šventes susi- 
tikti, nes jie gali toli gyventi. Tokiais 
atsitikimais dviem trim dienom prieš 
šventes siunčiami laiškai, kuriuose virš 
minėtu būdu dar ir daugiau parašoma. 
Bet daugiausia siunčiamos vizitinės kor- 
telės (mažos kortelės su pavarde ir ad- 
resu) arba lietuviškos paveiksluotos at- 
virutės (tik lietuviškos). Jos siunčiamos 
atviruose vokuose, tokiu būdu pakanka 
prilipinti tik 5 skatikų verties pašto žen- 
klelį. Ir kaip būtų gražu, jei šį paprotį 
visur palaikytų! 

Ual kas pasakys: „Et, būta čia ko 
svarbaus — tik žaidimas“. 

Ne, gerbiamieji, šis paprotys — ne 
žaidimas. Jame glūdi labai gražus tik- 
slas; nepamiršti savo artimų gerų žmo- 
nių ir jiems religinės šventės proga pa- 
rodyti savo draugiškumą, prisirišimą ir 
nuoširdžius jausmus. Ar gi tas nerei- 
kalinga? Aišku, kad ne tik reikalinga, 
bel ir naudinga visais atžvilgiais. Tokie 


ir jiems panašūs papročiai galėtų mūsų > 


krašto visus lietuvius tik vienyti ir jungti 
į vieną didelę pavyzdingą šeimyną, ku- 


rios narių tarpe nebūtų nei išgamų, nej 


išdavikų, O visi vienas kitą tik brangin- 


tų ir mylėtų... 
S. Urbonas. 

Karklų auginimas. n 

$ 

(Tasa). he 

Purpuriniai karklai. (Salix purpurea). arti arba atatinkamai nusausinti, jei | 


Šių karklų grupė yra labiausiai pra- 
plitusi Lenkijoj. Užauga visiškai- sausose 
ir akmenėtose žemėse, o taipogi šlapio- 
se. Šių karklų yra visai plonutėlių ir 
storų. Charakteringa jų žymė yra tai, 
kad turi platesnius į pirmagalį lapukus. 

Purpuriniai kilnieji (Salix purp. 
emendata nasc.) turi plonus, ilgus kar- 
klus, kurie tinka visokiems išdirbiniams. 
Gerai užauga tiktai atatinkamoj žemėj. 

Purpyriniai špagatiniai (Salix ura- 
lensis Hort,) išauga silpnai, duoda labai 
gerą ir vertinamą prekę. 

Lamberto purpuriniai (Salix purp. 
Lambertiana) duoda plonus, vienodo 
storumo karklus, Nesišakoja. 

Siauralapiai purpuriniai (Salix purp. 
glaucescens) auga net visai prastose 
žemėse. Karklas tamsiai žalias, šakotas, 
Sodinami gana tankiai. 

Salix purpurea viminalis nusiduoda 
blogiau įdirbtose žemėse, duoda grynus 
ir stiprius karklus, kurie tinka beveik 
visokiems išdirbiniams. Lukštenti duoda 
didžiausią nuošimtį grynos prekės. Pri- 
klauso prie geriausiųjų karklų. 

Gerose žemėse geriausią derlių duo- 
da migdaliniai karklai, o -sunkiose ir 
rūkščiose žemėse nusiduoda kanapiniai, 

emėje prie molio, liesoje, geriau- 
sia užauga migdaliniai karklai“ Smėlyje 
gali augti migdaliniai, kiek blogiau ka- 
napiniai ir jų atmainos, o Kaspijos kar- 
klai visiškai gerai avga. 

Sulig Krahe patyrimų, geriausia nu- 
siduoda įvairiose žemėse šie karklai. 

1) Geroje margelinėje žemėje, Salix 
amygdalina 1312 ctr., Salix viminalis 
1200 ctr. iš ha. 

2) Geroje molinėje žemėje: Salix 
viminalis 2393 ctr., Salix amygdalina — 
1936 str. iš ha. 

3) Blogesnėj žemėj: Salix amygdali- 
na 880 ctr:, Salix vimfinalis“ purpurea 
816. ctr. 

4) Geroje“ smėlio dirvoje: Salix 
ainygdalina 1416 ctr., Šalix viminalis — 
1920 ctr. iš ha. 

5) Liesoje, sausoje smėlio dirvoje: 
Salik viminalis 952 ctr., Salix amygda- 
lina 800 ctr., Salix viminalis purpurea 
688 ctr., Salik caspica — 585 ctr. 

6) Nusausintose durpinėse (torfo) že- 
mėse: Salix amygdalina 1945 ctr., Salix 
purpurea 1120 ctr. 

Jei užvedame planciją savo reikalams, 
tai stengiamės parinkti stambesnę ir sti- 
presną rūšį: kanapinius ir migdalinius. 

Parenkant atatinkamą užvedimui kar- 
klų rūšį, reikia žiūrėti: 

a) kad būtų atspari 
įtakoms (pav. purpurinė); 

b) kad būtų elastinė; 

c) kad duotų kuo daugiausia geros 
medžiagos (pav.: kanapiniai migdaliniai 
ir Kaspijos karklai); 

d) kad nesišakotų; 

e) kad būtų lengviau lukštenti (pašalinti 
žievė) ir kad turėtų baltą medį (pav. mig- 
daliniai). 

Užvedent pinamųjų karklų didesnius 
plotus pardavimui, jų rūšis perenkame 
tokiu būdu, kad gavus 4 kartus daugiau 
smulkios prekės, 2 kartu tiek vidutinės, 
kiek bus storesnės. Taip užvesta kar- 
klų plantacija geriausią turi pasiseki- 
mą, nes pirklys vienoje plantacijoje gali 
sau pasirinkti tokios medžiagos, kokios 
yra reikalingas ir nėra jam reikalo ieš- 
koti kur kitur. Taipogi mažesnėse plan- 
tacijose visuomet stengiamės pasodinti 
kelias rūšis karklų, O tai todel, kad iš- 
vengus rizikos. Dalykas tame, kad 
atsitinka, įog kurią nors karklų rūšį pa- 
gadina kurie nors kenkėjai, tuo tarpu 
kaip kita karklų rūšis šalia auga kuo 
geriausiai. 

Pinamiemsiems karklams paprastai 
paveda tokias žemes, kur kiti augalai 
neauga, būtent: šlapias, smėlines, dažnai 


blogoms oro 


` vandens užliejamas ir t. t. Panašios že- 


mės, pradėjus jose auginti karklus, žy- 
miai pasitaiso ir paskui jose jau prade- 
da augti ir kiti augalai. 

Norėdami užvesti kurioje nors vietoje 
karklų plantaciją, žemė reikia giliai su- 


per drėgna. Plantacijos likimas pareis | 
nuo to, karklai pirmais ir antrais metais | 


įsišaknįs, kas daug pareis nuo to, ar 
ar žemė buvo pūri ir ar pakankamai 
turėjo drėgmės ir maisto dalių. "| 


Patogiausias laikas karklams veisti— a 
ruduo, kuomet nukrinta lapai, Nupiau- | ; 
tas šakutes suriša į mažus ir visu -ilgu- | 
mu užkasa žemėn. Šakučių ilgumas pa- 
reina nuo žemės, būtent: juo žemė drė- | 
gnesnė, tuo šakutės turi būti trumpiau | 
nupiautos. Tiktai durpinėse žemėse ša- | 
kutes sodiname 35 — 45 cm.. ilgumo. 

Juo žemė geresnė ir rūšis buiniau au- 

ganti, juo ir vietos daugiau reikia skirti. | 
Gi liesose žemėse sodiname žymiai tan- | 
kiau. Žemąsias karklų atmainas sodina- | 
me kokia 40 cm. rėdelis nuo rėdelio ir | 
15 cm. krūmas nuo krūmo rėde. Tuo f 
tarpu buiniai augančioms atmainoms S 
skiriame 80 cm. rėdas nuo rėdo ir A 
50 cm. rėde krūmas nuo krūmo. A 


Toliau, drėgnose žemėse duodame A 
rėdus nuo pietų į šiaurę, kad žemė ge- k 
riau apdžiūtų, tuo tarpu kaip sausose | 
žemėse, kad sulaikius drėgmę, lele Mea 
rėdus nuo rytų į vakarus. 


àd 


Pašalusios daržovės. + 


Pašalusios nuo šalnų ar šalčių dar- 7 
žovės (kopūstų, burokų), reikia galimai 
greičiau užraugti ir ligi rauginio sukrau- g 
ti šaltoje vietoje, nes nuo šilumos jos 
greit genda. Runkelius gi, jei jie nuima- ` 
mi sušalę, reikia taip laikyti, kad neat- | 
sileistų. Tuo tikslu jie kraunami, į Sal 
trobą ar į krūvas ore; jei žemė nestip- | 
riai įšalus, tai ant lentų, ir apklojami 
šiaudais, kad nesiektų lietus ar šiluma. 
Jei apsninga, tai sniegas nukratomas iy | 
runkeliamšsduodama dar daugiau įšalti. 
Po to jie apklojami storais šiaudais ir 
taip runkeliai gali laikytis ligi pavasario. 
Šeriant gyvulius runkeliais pirmiau ap- 


šildomi, palaikant vieną — kitą dieną | 
šiltoje troboje ar tvarte. iš 
Žąsų tukinimas. į a 


Tukinant žąsis, geriausiai jas laikyti t 
tamsioje vietoje, kur nebūtų girdėt jokio | 
triukšmo. Pirmą savaitę duodama žąsims | 
6 kartus per dieną kapotų burokų | 
ar morkų tiek, kiek sulesa. Duodant iš | 
pradžių tokį pašarą, žąsys įgauna dides- | 
nio noro prie grūdų. Antrą ir trečią | 


savaitę duodama 3 kartus virtų avižų ar à 
žąsiai tektų | Ga 


4 
s} 

miežių tiek, kad kiekvienai 
sauja grūdų. Daugiau "nereikia duoti, 
kol nesules pirmiau duotų. Taip pat 
šalia lesalo statoma lėkštė sti“ stambiu 
smėliu ir senu tinku ir kelis kartus 'per | 
dieną mainomas vanduo, kad duodama 1 
būtų švarus. Ketvirtą savaitę duodam 
tik virtų miežių. 


Trumpos žinios. 
"T 
— Pasklydo gandai, kad šv. Tėvas | 
sutikęs vesti derybas su Sovietų bolše- | 
vikais, gandai iš piršto išlaužti ir nieko 5 
panašaus nėra. 
A 
E 
k. 
ki 


— Anglijoje dabar prie valdžios siat 
vi darbo’ partija, Kai kas juos vadina 
socialistais, tačiau jie patys to vardo | 
kratosi ir per konferenciją Brightone | 
žodį „socialistas“ iš partijos pavadinimo | 
išmetė; dabar jie vadinsis „Darbo par- 3 
tija”. 2 1 


— Iš Sovietų išvažiavo teisininkas „ 
Ge, kuris ilgai ten pagyvenęs gerai pri- | 
sižiūrėjo socialistinei tvarkai. Ge dabar 
važiuoja Vokietijon. Jis Kaune išsitarė: | 
„jei aš būčiau teisėju ir man priseitų 
nusikaltėliui paskirti didžiausia bausmė, >, 
tai aš išsiųsčiau ñ tik į Sovietus apsi- 
gyventi”. k 

VILNIAUS 


Nepriklausomoj Lietuvoj. 


Savivaldybių rinkimai. 


Nepriklausomoje Lietuvoje prasidėja 
savivaldybių rinkimai. Visur rinkimais 
susidomavimas yra labai didelis, o vie- 
tomis rinkikų skaičius siekia 909/; nuo- 
šimčių. Šitoksai reiškinys liūdija apie 
gyventojų politinį ir visuomeninį subren- 
dimą. 


Rinkimai pasibaigs 
1 dieną. 


lapkričio mèi. 


Prof. J. Jablonskis Latvijos universi- 
teto garbės daktaras. 


„Lietuvos Aidas“ praneša, kad Latvi- 
jos universitetas, švęsdamas savo 10-ties 
metų sukaktuves išrinko Universiteto, 
garbės daktaru lietuvių kalbos tėvą prof., 
Joną Jablonskį. 


Vilniui vaduoti Sąjunga įsigijo savo 
vėliavą. 


Laikraščiai praneša, kad šio mėn. 12 
dieną Kaune Vytauto bažnyčioje buvo 
iškilmingai pašventinta Vilniui vaduoti 
Sąjungos vėliava. 


Šlykštūs lenkų spaudos prasimanymai. 

Pereitą šeštadienį Vilniškiai lenkų 
laikraščiai įsidėjo šlykščių prasimanymų 
apie buvusį Lietuvos ministerių pirmi- 
ninką prof. Voldemarą, kad jam gresiąs 
kalėjimas už tariamąjį milijono litų 
išaikvojimą. Be to, tuo pačiu metu pa- 
leista žinia, kad Kaune atsiradusi kaž- 
kokia moteriškė, kuri, sakosi, esanti 
Lietuvos U. R. Ministerijos generalio 
sekretoriaus d-ro Zauniaus žmona. Pa- 
duodami tą žinią lenkų laikraščiai pri- 
duria, kad d-rui Zauniui gresiąs teismas 
už begamiją, nes jis nesenai apsivedė. 

Visos šitos žinios yra, be abejo, 
šlykštūs prasimanymai, melas, bet ap- 
mėtyti purvais Lietuvos valstybės vyrus 
yra, kaip matome, tų laikraštpalaikių 
tikslas. 


„Vilniaus klausimu“ knyga. 


Vilniui vaduoti Sąjungos Vykdoma- 
sis Komitetas ruošia spaudon platų Vil- 
niaus klausimu veikalą, kuris bus atspau- 
dintas keliomis kalbomis ir išsiuntinėtas 
visos Europos valstybių vyriausybėms, 
politikams, visuomenės veikėjams ir re- 
dakcijoms. 


VIETOS KRONIKA. 


Du kartu savaitėje. 


Pradedant šiuo numeriu „Vilniaus Ry- 
tojus“ eis du kartu savaitėje; trečiadie- 
niais ir šeštadieniais, Leisdami laikraštį 
du kartu savaitėje, manome patarnauti 
mūsų skaitytojams dažnesnių žinių teiki- 
mu. Laikraščio kaina palieka ta pati. 


Išvyko į užsienį. 


Šio mėnesio 6 d. išvyko į Prancūzi- 
ją Lijono universitetan studijuoti Vilniaus 
Lietuvių Studentų Sąjungos pirmininkas 
p. Kajetonas Blažys. Išvykstantį į užsie- 
nį savo pirmininką palydėjo draugų ir 
draugių būrys. ` 

P. Kajetonas Blažys studijuoja che- 
miją. 

Užuojautos telegrama. 


Šio mėn. 10 dieną. Vilniuje buvo 
gauta Rygos lietuvių užuojautos telegra- 
ma, kurią jie išsiuntė Vilniaus lietuvių 
visuomenei ` minėdami spalių 9 dieną. 
Telegramą pasirašė „Rygos Balso“ re- 
daktorius Vronevskis ir S. Sužiedėlis. 


Galima numirti, kol atvyks greitoji 
pagalba. 


Vilniaus magistratas, kuriam visų pir- 
miausiai rūpi aprūpinti save patogumais, 
kaip pav. liuksusinių automobilių pirki- 
nėjimas visokiems šefams, kas antrą die- 
ną rūmų iliuminacija, praryjanti tūkstan- 
čius zlotų, galutinai ėmė tyčiotis iš gy- 
ventojų su savo greitąja pagalba. Prieš 
porą metų buvo nupirktas senos kon- 
strukcijos „Fordas“, kuris po kiek laiko 
sugedo ir buvo atiduotas remontui. Tą 
laiką geitoji pagalba važinėjo sunykusiais 
magistrato arkliais. Galop prieš savaitę 
„Fordas“ buvo „pataisytas“ ir ėmė važi- 
nėti. Bet neilgam. Po trijų dienų sugedo 
ir vėl magistrato šveicoriai nutempė jj 
remontuoti, o greitosios pagalbos važinė- 
jimas po senovei pakinkytais arkliais. 
Tuo tarpu miesto galva, vicegalva ir kiti 
raudonosios spalvos šefai „katajutsia“ 
po miestą ištakinguose automobiliuose. 
Šitoksai šeimininkavimas, tai tiesiog ty- 
čiojimasis iš miesto gyventojų. 


Šventės praėjo be entuzijazmo. 


Suruošta Vilniaus universiteto sukak- 
tuvių šventė Vilniuje praėjo beveik ne- 


"pastebiamai. Tiesa, oficijaliai buvo sten- 
giamasi priduoti tai šventei kuo daugiau 


iškilmingumo, bet be valdiškų namų, Ge- 

dimino ir Trijų kryžių kalnų iliuminaci- 
jų, nieko daugiau Vilniuje nesimatė, juo 
labiau, kad iškilmėse galėjo dalyvauti tik 
laimingieji ir išrinktieji. Nemažai pikti- 
nosi giliai tikintieji gyventojai, kai išne- 
šus iš šv. Jono bažnyčios šv. Sakramen- 
tą, buvo suruošta pasaulinio pobūdžio 
akademija su kalbomis, plojimais ir šau- 
kimais „niech žyje“. Padarius tokią aka- 
demiją, bažnyčios vidus virto paprasta 
salę, kurioje susirinkusi publika užsilai- 
kė labai nerimtai, -pav. kalbėjimasis, juo- 
kavimai ir net flirtai. Nejaugi norint su- 
ruošti akademiją negalima buvo rasti 
paprastos salės, o reikėjo visa tai daryti 
bažnyčioje? 


Lietuviai klerikai. 


Šiemet dvasinėn Vilniaus Kunigų Se- 
minarijon įstojo trys lietuvių gimnazijos 
abiturijentai; Stasys Valiukevičius, Ed- 
mundas Basys ir Petras Pivorūnas. Buvo 
paduota ir daugiau prašymų, bet kažin ko- 
del nepriėmė. 


Koks bus oras. 


Jau spalių mėn. vidurys, o dar paly- 
ginamai šilta. Ar ilgai laikysis toks oras? 
Šis klausimas visus domina. Stambiau- 
sių meteorologijos stočių daviniais Oro 
permainos galima laukti, kaip tik tuo 
metu, kai šis „Viln. Ryt.“ numeris pa- 
puls į mūsų skaitytojų rankas. Oras pa- 
sikeis ūmai — atšals ir bus dideli lie- 
tūs. Lapkričio mėn. antroj pusėj reikia 
laukti sniego. Tokia oro permaina lau- 
kiama visoje Europoje. Jau mėginama 
įspėti, kokia bus žiema. Tačiau oro 
įspėjimai — nedėkingas darbas; dažnai 
visi spėjimai nepasitvirtina ir oro pra- 
našus pavadina... melagiais. 


Koniiskavimą užtvirtino. 


Vilniaus apygardos teismas pranešė 
mūsų Redakcijai, kad Teismo posėdyje 
šio mėn. 2 d. „Vilniaus Rytojus“ Nr. 41 
konfiskavimas už straipsnį „Prof. Vol- 
demarui atsistatydinus“, užtvirtintas. 


„Ubago tarbos nepripilsi“. 


Pereitą sekmadienio vakarą (žinoma 
greituoju traukiniu) išvyko Varšuvon 
specijalė miesto tarybos delegacija iš 
keturių žmonių. Ko? O gi labai papras- 
to dalyko. Pinigų. Žinoma, skolint. Pir- 
miausia maldaus zlotų (na wieczne nie- 
Oddanie) kanalizacijai ir vandentiekiui, 
o prie progos gal nepamirš ir apie au- 


Leidėjas ir Atsak. Redaktorius Julius Navikas. 


RYTOJUS 


tomobilių miesto tėvams nupirkimą. 
Pikti liežuviai kalba, kad viešint iškil- 
mių metu keletui ministerių, magistratas 
užuot džiaugtis iškilmėmis nepraleidęs 
progos pakalbėti apie kreditus. Ir, sako, 
esą jau pažadėta. Todel, anot priežo- 
džio „kalk geležį, koi! karšia“, delega- 
cija ir nusiskubino  Varšuvon ieškoti... 
kreditų. 
Ar gaus, tai jau kitas klausimas. 


Nekultūringa eisena. 


Pereitą penktadienio vakarą baigiant 
universiteto iškilmes, panorėjo pademon- 
struoti savo jėgas ir lenkai studentai. 
Susirinkę keli šimtai su storomis lazdo- 
mis ir užsidegę nedėgulius, rėkaudami 
ir šūkaudami nežmoniškais, balsais lei“ 
dosi eiti gatvėmis. Eidami sulaikė auto- 
busų  kursavimą, apstumdė ne vieną 
praeivį, sukdami  degančius smalėkus 
(nedėgulius)  apkratė  žiežirbomis ir 
nuolat rėkavo: „Niech żyje król Batory, 
Zamoyski“ ir t.t. Žmonės, matydami ši- 
tokią eiseną, stebėjosi traukydami pe- 
čiais, o vienas žydelis atsiliepė: - 

„Mišiugen. Batory dawno umarł, a 
oni krzyczą: niech žyje“. Galop suėję uni- 
versiteto kieman ir sumetę nedėgulius 
šokinėjo per juos nuduodami Afrikos 
negrus, 

Iš tiesų, maža kultūringesni už Afri- 
kos negrus! 


Tokie dalykai dabar tik Vilniuje pasi- 
taiko. 

Vilniaus magistratas, kaip žinome lai- 
ko kelias dešimt sekvestratorių, kurie už 
nemokėjimą mokesnių licituoja daiktus. 

tai nesenai Lydos gatvelėj Nr. 4 pas siu- 
vėją Šusterį atėjo sekvestratorius reika- 
laudamas užmokėti apyvartos mokesnį 
(podatek obrotowy) už gydytojiškas svar- 
styklėmis. Ką turi bendro siuvėjas su 
tokiomis svarstyklėmis tai sekvestratoriui 
visai nerūpi. Nemoki mokesnio, tai lici- 
tuoju ir basta. 

Taip atsitiko ir šiame nuotykyje. Atsi- 
sakius siuvėjui Šusteriui mokėti už gydy- 
tojiškas svarstykles, kurių jis neturi, 
(o gal niekuomet ir nesisvėrė) mokesnį, 
sekvestratorius aprašė daiktus ir paskyrė 
licitaciją. Tuomet Šusteris metęs savo 
darbą puolėsi ieškoti kito Šusterio, kuris 
turėtų gydytojiškas svarstykles. lr pasi- 


sekė, kaž kur Mickevičiaus gatvėje tikrai 
buvo užtiktas Šusteris su svarstyklėmis 
ir tuo būdu siuvėjas Šusteris įrodė savo 
nekaltybę, 

Štai kas dedasi Vilniuje 1929 metais. 


45151) Nr. 


Redakcijos atsakymai. 


P. Liūtui. Mes davėme vietosir Tam- 
stai ir p. Sodiečiui dalyką nušviesti, ir 
abi pusi patenkinome. Tamsta tikslą pa- 
siekei, ir to jau pakanka. Tolimesni 
ginčai prie nieko gera neprivestų ir todel 
jų reikėtų vengti. Ačiū už susidomėjimą, 
prašome mūsų neužmiršti. 

P. Ukininkui. Del suprantamų prie- 
žasčių Jūsų paduotus faktus suglaudėmėe; 
apie pasiryžimą samdytį vaikams korepe- 
titorius, sėdėti kalėjime ir tt. — išleido- 
me. Prašome dovanoti. 


Įvairenybės. 


Jūros drambliai. 


Dideli jūros gyvuliai buvo persekio- 
jami žmonių nuo pat jų pirmojo sura- 
dimo, taip kad jie greitai pradėjo nykti. 
Jūros karvės, kurios buvo surastos tik 
17 amžiuje, buvo taip uoliai persekio- 
jamos, jog visai išnyko, Toks pats liki- 
mas laukė ir jūros dramblius. Jų didelė 
banda gyveno šventos Barboros salose. 
Ten jie buvo labai persekiojami, taip- 
kad jie paliko savo gimtąsias salas. Bu- 
vo manoma, kad ši gyvulių rūšis visiš- 
kai išnyko. Bet 1910 metais Meksikai, 
priklausančioj saloj Gvadelupe buvo pa- 
stebėta apie 125 šių gyvulių. Meksikos 
valdžia ėmėsi jų saugoti ir šios valdžios 
intervencijos dėka jų skaičius žymiai pa- 
daugėjo. Jų yra dabar per, 1500 štukų. 


Kaip sužinoti būsimojo vyro vardą. 


Viename laikrašty aprašomas toks 
atsitikimas. — Mano motinai esant jau- 
nai mergaitei, patarė padėti užpakaly 
didž. įeinamųjų durų devynius žirniukus 
puodely ir paskui žiūrėti; kuris vyriškis 
pirmasis jeis pro tas duris, to vyriškio 
vardu būsiąs ir jos vyras. 

Ji pakabino puodek ir neužilgo atė- 
jo du vyrai kartu. Vienas iš jų, vardu 
Karolius, įėjo pirmutinis, o antrasis, 
Herbertas, jėjo paskui jį. 

Į dvejus metus mano mamytė susi- 
pažino su tėveliu ir ištekėjo už jo. Tė- 
velio vardas buvo Karolius. Jam mirus, 
ji ištekėjo antrą kartą už vyro Heberto. 

Nuo šio mėn. 16 dienos 


„VILNIAUS RYTOJUS“, 


eis du kartu savaitėje. 


Kas dar neužsiprenumeravo, prašome tai padaryti nieko nelaukiant, 
kuogreičiau. 


„Vilniaus Rytojus“ metams kainuoja tik 4 auksinai. Yra tai pigiau- 
sias laikraštis, kuris žema savo kaina visiems lietuviams yra prieina- 
mas. Kiekvieno lietuvio namus telanko „VILNIAUS RYTOJUS“. 


Redakcijos adresas: Vilnius, Šw. Jana 8 — 1. 

Jau išėjo iš spaudos 1930 metams didelis, paveiksluotas 


„VILNIAUS KALENDORIUS“ 


ių metų kalendoriuje yra daug įdomių ir įvairių pasiskaitymų 
visų sričių, daug paveikslų ir šiaip naudingų žinių. Nema- 
žinios iš veterinarijos (gyvulių ligos), infor- 
acijų skyrius ir t.t. Viršelis spalvotas. Skubėkite siųsti užsa- 
kymus, kad paskiau nepritruktų. Kaina 1 auks. 20 sk. 
į Pernykščio „Vilniaus kalendoriaus“ ėmėjai ir platin- 
“1 tojai prašomi kuogreičiau atsiskaityti iš parduotų egzempliorių, nes kitaip 
9} negalėsime duoti kreditan naujo kalendoriaus. J 

„RUCH“ Spaustuvė, Totorių g. 


